बोऱ्हाडेवाडीतील टपऱ्या, फुटपाथवरील अनधिकृत फ्लेक्सवर महापालिकेची कारवाई

Mahaenews A link to your homepage with your site title as anchor text
पिंपरी | पिंपरी-चिंचवड महापालिकेच्या ‘क’ प्रभाग अतिक्रमण पथकाच्या मार्फत 19 टपऱ्या व 13 ठिकाणच्या फुटपाथवरील अनधिकृत फ्लेक्सवर कारवाई करण्यात आली. सहाय्यक आयुक्त अण्णा बोदडे यांच्या मार्गदर्शनाखाली ही कारवाई आज (शनिवारी) केली.सकाळी 11 वाजता अतिक्रमण कारवाईला सुरुवात करण्यात आली. प्रभाग क्रमांक 2 व 8 मध्ये सरकार चौक ते बो-हाडेवाडी आणि पुणे नाशिक रोड लगतच्या फुटपाथवरील सर्व टपऱ्यावर अतिक्रमण ची कारवाई करून टपऱ्या जप्त करण्यात आल्या. तसेच अनधिकृत फ्लेक्स काढण्यात आले.

क प्रभाग क्षेत्रीय अधिकारी अण्णा बोदडे यांच्या नियंत्रणाखाली व बीट निरीक्षक संतोष शिरसाठ, प्रसाद आल्हाट, निवृत्ती गुणवरे, राजश्री सातळीकर , अतिक्रमण पथक, महाराष्ट्र सुरक्षा बल व महाराष्ट्र पोलीस यांच्या पथकाने ही कारवाई केली. दरम्यान, मागील काही दिवसांपासून प्रशासनाने अतिक्रमण कारवाई पुन्हा सुरू केली आहे. दररोज शहराच्या विविध भागात अतिक्रमण कारवाई केली जात आहे.